CELEX: 22005D0712
Language: sl
Date: 2005-10-04 00:00:00
Title: 2005/712/ES: Sklep št. 5/2005 Skupnega odbora ES-EFTA „Skupni tranzit“ z dne 4. oktobra 2005 o povabilu, poslanem Romuniji, da pristopi h Konvenciji z dne 20. maja 1987 o skupnem tranzitnem postopku

14.10.2005   
            
            
               SL
            
            
               Uradni list Evropske unije
            
            
               L 269/46
            
         
      SKLEP št. 5/2005 SKUPNEGA ODBORA ES-EFTA SKUPNI TRANZIT
   
   z dne 4. oktobra 2005
   o povabilu, poslanem Romuniji, da pristopi h Konvenciji z dne 20. maja 1987 o skupnem tranzitnem postopku
   (2005/712/ES)
   SKUPNI ODBOR JE –
   ob upoštevanju Konvencije z dne 20. maja 1987 o skupnem tranzitnem postopku (1) (v nadaljnjem besedilu „Konvencija“) in zlasti člena 15(3)(e) Konvencije,
   ob upoštevanju naslednjega:
   
               (1)
            
            
               Pospeševanje blagovne menjave z Romunijo bi bilo olajšano s poenostavitvijo formalnosti, ki jih je treba izpolniti pri blagovni menjavi med to državo, Evropsko skupnostjo, Republiko Islandijo, Kraljevino Norveško in Švicarsko konfederacijo.
            
         
               (2)
            
            
               Da se ta postopek lahko izvede, je treba povabiti Romunijo, da pristopi h Konvenciji –
            
         SKLENIL:
   Člen 1
   V skladu z določbami člena 15a Konvencije je Romunija povabljena, da v obliki izmenjave pisem med Svetom Evropske unije in Romunijo, ki so priložena k temu sklepu, pristopi h Konvenciji od 1. januarja 2006.
   Člen 2
   Ta sklep začne veljati z dnem sprejetja.
   
      V Baslu, 4. oktobra 2005
      
         
            Za Skupni odbor
         
         
            Predsednik
         
         Rudolf DIETRICH
         
      
   
   
      (1)  UL L 226, 13.8.1987, str. 2. Konvencija, kakor je bila nazadnje spremenjena s Sklepom št. 4/2005 (UL L 225, 31.8.2005, str. 29).
   
      Spoštovani,
      v čast mi je, da vas seznanim s Sklepom št. 5/2005 Skupnega odbora ES-EFTA „Skupni tranzit“ z dne 4. oktobra 2005 o povabilu Romuniji, da postane pogodbenica Konvencije z dne 20. maja 1987 o skupnem tranzitnem postopku.
      Pristop Romunije h Konvenciji se lahko izvede tako, da Romunija predloži svojo listino o pristopu generalnemu sekretariatu Sveta Evropske unije skupaj s prevodom Konvencije v uradni jezik Republike Romunije v skladu s členom 15a Konvencije.
      Sprejmite, prosim, izraz mojega globokega spoštovanja.
      
         
            Generalni sekretar
         
         
            Generalni sekretariat Sveta Evropske unije
         
      
      ROMUNIJA –
      ob upoštevanju Sklepa št. 5/2005 Skupnega odbora ES-EFTA „Skupni tranzit“ z dne 4. oktobra 2005 o povabilu Romuniji, da pristopi h Konvenciji z dne 20. maja 1987 o skupnem tranzitnem postopku,
      z željo postati pogodbenica te konvencije -
      IZJAVLJA:
      da pristopa h Konvenciji;
      da tej listini prilaga prevod Konvencije v uradni jezik Romunije;
      da sprejema vsa priporočila in sklepe, ki jih je Skupni odbor ES-EFTA „Skupni tranzit“ sprejel med 4. oktobra 2005 in datumom uveljavitve pristopa Romunije v skladu s členom 15a Konvencije.
      V …
      
         
            Za Romunijo